<classify> LONDON, ENGLAND MSHAMBULIAJI wa klabu ya Chelsea, Tammy Abraham, ameweka wazi kuwa, hadisasa hajafanya maamuzi juu ya kulitumikia taifa gani kwenye michuano mikubwa katiya England na Nigeria ambapo kila taifa linamuhitaji. Mchezaji huyo mwenye umri wa miaka 22, amekuwa na mchango mkubwa ndani yaklabu ya Chelsea msimu huu ikiwa mchezo wa juzi wa Ligi ya Mabingwa Ulaya dhidiya Lille akifunga bao moja katika ushindi wa mabao 2-1. Mshambuliaji huyo alizaliwa Camberwell jijini London, lakini ana asili yanchini Nigeria. Hata hivyo tangu akiwa na umri wa miaka 18 amekuwa akiitumikiatimu ya taifa England ya vijana na sasa ni wakati wa kufanya maamuzi yakuchagua alitumikie taifa gani. Kocha wa timu ya taifa ya England, Gareth Southgate, yupo kwenye mipango ya kumuitamchezaji huyo katika kikosi chake mwezi huu kwa ajili ya kujiandaa na michezoya kufuzu Euro 2020 dhidi ya Jamhuri ya Czech na Bulgaria, lakini Abraham amesisitizakuwa hadi sasa hajafanya maamuzi ya nchi ya kuitumikia. Ni jambo la furaha sana kuona nchi zote zinakuhitaji, ukweli ni kwambaninazipenda nchi zote, lakini kwa sasa siwezi kulizungumzia hilo, ila kikubwaambacho ninakiangalia ni jinsi gani ninaweza kuisaidia timu yangu ya Chelsea,ila muda utafikia na kila kitu kitakuwa wazi, alisema mchezaji huyo. Mchezaji huyo ndani ya klabu ya Chelsea kwa sasa anaanza kufananishwa nanyota wa zamani wa timu hiyo Diddier Drogba kutokana na uwezo wake, hivyowanaamini atakuwa kuwa na msaada mkubwa kwa kipindi kijacho kutokana na umriwake kuwa mdogo. Timu ya taifa England itashuka dimbani Oktoba 11 dhidi ya Jamhuri ya Czechkabla ya siku tatu mbele kukutana na Bulgaria.  <topic>: MICHEZO 